ኢትዮጵያ የውሃ ሃብቷን የመጠቀም መብቷ በማንም አይታገድም ‐ የውሃ፣ መስኖና ኢነርጂ ሚኒስትር
 ኢትዮጵያ የውሃ ሃብቷን የመጠቀም መብቷን ማንም ሊያግደው እንደማይችል የውሃ፣ መስኖና ኢነርጂ ሚኒስትር አቶ አለማየሁ ተገኑ ገለፁ፡፡ሚኒስትሩ ይህንን ያሉት የውሃ፣ መስኖና ኢነርጂ ሚኒስቴር መስሪያ ቤት፣ ተጠሪ ተቋማት፣ የክልል ውሃ፣   መስኖና ኢነርጂ ቢሮዎች እና ሌሎች ባለድርሻ አካላት የ2006 በጀት ዓመት የመጀመሪያ ስድስት ወር አፈፃፃም የምክክር አውድ ጥናት እየተካሄደ ባለበት ወቅት ነው፡፡ሚኒስትሩ በሃገራችን ያሉት የውሃ ሃብቶችን የመጠቀም ማንኛውም መብት ስላለን ይህንን መብታችንን ማንም ሊገታውና ሊጥሰው አይችልም  ብለዋል፡፡ኢትዮጵያ በመልክዓ ምድር አቀማመጥ ምክንያት አብዛኛው ወንዞቿ ወሰን ተሻጋሪ መሆናቸውን የጠቀሱት አቶ አለማየሁ፣ የወሰን ተሻጋሪ ወንዞች አጠቃቀምን ከተጋሪ አገራት ጋር  በሰላም ለመጠቀም ሁሌም ዝግጁ ናት ብለዋል፡፡ ለዚህም ማሳያ የናይል ትብብር ህጋዊ ስምምነት  ማዕቀፍ በመፈረምም ሆነ በማፅደቅ የመጀመሪያ ሃገር ናት ብለዋል፡፡ሚኒስትሩ በሌሎች የወሰን ተሻጋሪ ወንዞቿ ላይ ወደፊት ሊነሳ ለሚችል የትብብር ማዕቀፍ የመፍጠር አስፍላጊነት ጥያቄዎች ሀገሪቱ አስፍለጊውን ዝግጅት በማድረግ ላይ እንደሆነች ገልፀዋል፡፡አቶ አለማየሁ ተገኑ የታላቁ ህዳሴ ግድብን አስመልክቶ እንድተናገሩት፥ ግድቡ ለሶስቱ ተፋሰስ ሃገራት ከፍተኛ ጥቅም የሚሰጥ መሆኑና በግርጌ ተፋሰስ ሃገራት ላይ ጉልህ ጉዳት እንደማያደርስ ተረጋግጧል ብልዋል፡፡ሚኒስትሩ በታላቁ ህዳሴ ግድብ  የታችኛው ተፋሰስ ሃገራት ላይ የሚያደርሰው ተፅዕኖ ካለ ለመለየት የተቋቋመው ዓለም አቀፍ የባለሙያዎች ቡድን  የጥናት ውጤት መተማመንን በሚያጎለብቱ ምክረ ሃሳቦች አተገባበር ላይ በሶስቱ አገራት መካካል ተከታታይ ውይይት እየተካሄደ ይገኛል ብለዋል፡፡ውይይቱም  በተጠናከረ ሁኔታ እንደሚገኝና ሱዳንና ኢትዮጵያ ለውይይቱ ፈቃደኛ መሆናቸውንና ግብፅም ወደ ድርድር ጠረጴዛው እንድትመጣ ጥረቶች ይደረጋሉ ብለዋል፡፡ሚኒስትሩ የታላቁ ህዳሴ ግድብ እስክ ጥር ወር መጨረሻ ያለው አፈፃፃም 30 በመቶ ላይ እንደደረሰም ሚንስትሩ ተናግረዋል፡፡ለዚህ ስኬት የሃገራችን ብሄር፣ ብሄረሰቦችና ህዝቦች በቦንድ ግዥና የገንዘብ ድጋፍ የአንበሳወን ድርሻ እንደሚወስድ ገልፀው፥ እስከ ግድቡ ግንባታ መጠናቀቅም የዜጎች ጥረት ተጠናክሮ እንዲቀጥል መጠየቃቸውን የዘገበው ኤሬቴድ ነው፡፡